গোদাড়াড়ীতে পুলিশের রমরমা বাণিজ্যে সক্রিয় হেরোইন মাফিয়ারা | অনাবিল সংবাদ
সোমবার, জুলাই ২৪, ২০১৭
অনাবিল সংবাদ
সত্যকে নিন সহজে
প্রচ্ছদ
জাতীয়
রাজনীতি
অর্থনীতি
সারাবাংলা
ঢাকা বিভাগ
চট্টগ্রাম বিভাগ
খুলনা বিভাগ
সিলেট বিভাগ
রাজশাহী বিভাগ
বরিশাল বিভাগ
রংপুর বিভাগ
ময়মনসিং বিভাগ
আন্তর্জাতিক
চলনবিলের সংবাদ
অন্যান্য
অনাবিল সাহিত্য
মুক্ত চিন্তা
ফিচার
তথ্যপ্রযুক্তি
বিনোদন
স্বাস্থ্য ও শিক্ষা
খেলা
গোদাড়াড়ীতে পুলিশের রমরমা বাণিজ্যে সক্রিয় হেরোইন মাফিয়ারা
প্রকাশকাল- ১৪:০৭,জুন ১২, ২০১৭,রাজশাহী বিভাগ বিভাগে
নাজিম হাসান,রাজশাহী থেকে :
ঈদকে টার্গেট করে আগের চেয়ে আরও বেশি সক্রিয় হয়ে উঠেছে রাজশাহীর গোদাগাড়ী উপজেলার হেরোইন মাফিয়ারা। এ অবস্থায় নড়েচড়ে উঠেছে পুলিশও। তবে অভিযোগ উঠেছে, এই নড়েচড়ে ওঠার মধ্যেও রয়েছে পুলিশের বাণিজ্য কৌশল। অপরদিকে জনবল সঙ্কটে ধুকছে মাদকদ্রব্য নিয়ন্ত্রণ অধিদপ্তর। এদিকে মাদক ছাড়াও জঙ্গিবিরোধী তৎপরতাসহ আইনশৃঙ্খলা রক্ষায় আরও অনেক কাজে ব্যস্ত রয়েছে র‌্যাব। আর সীমান্তে মাঝে মাঝে মাদকের চালান জব্দ করলেও কাউকেই আটক করতে পারছে না বর্ডার গার্ড বাংলাদেশ (বিজিবি)। ফলে কমছেই না গোদাগাড়ীর মাদকের আগ্রাসন। মরণনেশা হেরোইন ভারত থেকে বাংলাদেশে সবচেয়ে বেশি ঢোকে রাজশাহীর গোদাগাড়ী সীমান্ত দিয়ে। সীমান্ত লাগোয়া এ উপজেলায় সক্রিয় রয়েছে প্রায় হাজার খানেক হেরোইন ব্যবসায়ী। এরমধ্যে প্রায় তিন শতাধিক হেরোইন ব্যবসায়ী গত কয়েক বছরের ব্যবধানে একেবারে শূন্য থেকে কোটিপতি বনে গেছে। এদের মধ্যে কেউ বাসের সুপারভাইজার থেকে মাত্র ৮-৯ বছরের ব্যবধানে কোটিপতি, কেউ ডিম বিক্রেতা থেকে, আবার কেউ শুধুমাত্র দিনমজুর বা দোকানের কর্মচারী থেকে হয়েছেন কোটিপতি। করেছেন গাড়ি, বাড়ি ও অগাধ টাকা-পয়সা। কিন্তু এদের তেমন কেউই আইনের আওতায় আসছে না। তারা থাকছে ধরা-ছোঁয়ার বাইরে, ধরা পড়ছে বহনকারীরা। কিন্তু এদের সংখ্যাও খুব কম বলে জানিয়েছেন স্থানীয়রা। খোঁজ নিয়ে জানা গেছে, জনবল সঙ্কটের কারণে নিয়মিত সব এলাকায় অভিযান চালাতে পারছে না জেলা মাদকদ্রব্য নিয়ন্ত্রণ অধিদপ্তর। এখন অধিদপ্তরের ১০ ব্যক্তির ওপর নির্ভর করছে বিভাগীয় শহর রাজশাহীর মাদকদ্রব্য নিয়ন্ত্রণ। জেলা মাদকদ্রব্য নিয়ন্ত্রণ অধিদপ্তরে জনবল ছিল ১৮, বদলি ও নানা কারণে তা কমে এখন দাঁড়িয়েছে ১০ জনে। জানা গেছে, কোনো অভিযানের জন্য তাদের নেই একাধিক গাড়ির ব্যবস্থা। যে একটি গাড়ি আছে, তা বহু পুরোনো। এ গাড়িতেই চলে মাদকের বিরুদ্ধে অভিযান। এসব অভিযানে তাদের কাছে কোনো অস্ত্র থাকে না। এভাবেই চলছে জেলার ১৪টি থানা। কিন্তু শুধু গোদাগাড়ী উপজেলা নিয়মিত অভিযান চালাতে গেলে প্রয়োজন কমপক্ষে ৩০ জন সদস্য। আঞ্চলিক মাদকদ্রব্য নিয়ন্ত্রণ অধিদপ্তরের উপ-পরিচালক লুৎফর রহমান বলেন, অভিযানে যাওয়ার পর অফিসে কোনো লোক থাকে না। প্রতিটি থানায় ভাগ করে কাজ করা হয়। এতে একটি থানায় একজন করেও ভাগে পড়ে না। গুররুত্বপূর্ণ অভিযানের সময় লোকবলের অভাবে সেটি থমকে যায়। কিন্তু শুধু গোদাগাড়ীর দিকেই ভালোভাবে নজর দিতে গেলে কমপক্ষে ৩০ জন লোক প্রয়োজন। লুৎফর রহমান বলেন, গোদাগাড়ীর প্রায় তিন শতাধিক ব্যক্তি শূন্য থেকে কোটিপতি হয়ে গেছেন মাদক ব্যবসা করে। বাড়ি, গাড়ি, সম্পদ করেছেন। সব বাহিনী সমান গুরুত্ব দিয়ে কাজ না করলে গোদাগাড়ীর মাদক নির্মুল কঠিন। বিশেষ করে সীমান্তে বিজিবির আরও বেশি নজরদারি প্রয়োজন। আর অবৈধ সম্পদশালীদের সম্পদের উৎস খোঁজার জন্য দুর্নীতি দমন কমিশনের কর্মকর্তাদেরও কাজ করা প্রয়োজন। এদিকে জেলা পুলিশের একটি সূত্র জানিয়েছে, গোদাগাড়ীর সবচেয়ে বড় মাপের ৩৮ জন মাদক ব্যবসায়ীর তালিকা সম্প্রতি প্রধানমন্ত্রীর কার্যালয় থেকে থানা পুলিশের কাছে পাঠানো হয়েছে। এদের ধরতে বিশেষ নির্দেশনাও দেওয়া হয়েছে। এরই মধ্যে তালিকার এক নম্বরে থাকা হেরোইন মাফিয়া উপজেলার মাটিকাটা বাইপাস এলাকার সোহেল রানাকে গ্রেপ্তার করেছে পুলিশ। তবে অভিযোগ উঠেছে, তালিকার অন্য হেরোইন মাফিয়ারা এলাকায় প্রকাশ্যে ঘুরে বেড়াচ্ছে। অথচ পুলিশ তাদের ধরছে না। এলাকায় থাকতে তারা এক এক জন পুলিশকে দিয়েছে পাঁচ থেকে দশ লাখ টাকা। এছাড়া ওই তালিকায় নাম আছে জানিয়ে বেশ কয়েকজন হেরোইন ব্যবসায়ীকে গ্রেপ্তার করে মাদকের মামলা দেয়ার ভয় দেখিয়ে টাকা আদায় করা হয়েছে। টাকা দেয়ার কারণে তাদের চালান দেওয়া হয়েছে পুলিশ আইনের ৩৪ ধারায়। অনুসন্ধানে জানা গেছে, গত ১০ মে দিবাগত রাতে গোদাগাড়ীর শীর্ষপর্যায়ের ১৩ জন মাদক ব্যবসায়ীকে গ্রেপ্তার করে পুলিশ। এদের মধ্যে থেকে ৯ জনের নামে দেওয়া হয় মাদকের মামলা। আর আঁচুয়া গ্রামের রবি ও গড়ের মাঠের মোতালেবসহ তিনজনকে চালান দেওয়া হয় ৩৪ ধারায়। তারা পুলিশকে মোটা অঙ্কের টাকা দিয়েছে বলে অভিযোগ পাওয়া গেছে। এছাড়া গত ১৫ এপ্রিল মাদারপুরের মাদক ব্যবসায়ী টিয়া ও মহিষালবাড়ির সেলিম এবং বাবুকে ৩৪ ধারায় চালান দেওয়া হয়। ২৬ এপ্রিল মহিষালবাড়ির দুলালকে ৩৪ ধারায় চালান দেওয়া হয়। আর গত ১৬ মে ৫০ হাজার টাকার বিনিময়ে আবদুল আউয়াল নামে আরেক মাদক ব্যবসায়ীকে ৩৪ ধারায় চালান দেয় পুলিশ। সুলতানগঞ্জের এরফান ও খালেক নামে আরও দুই মাদক সম্রাটের কাছ থেকে মোটা অঙ্কের অর্থ আদায় করে তাদের ৩৪ ধারায় চালান দেওয়া হয়েছে বলে জানা গেছে। এদিকে সম্প্রতি প্রধানমন্ত্রীর কার্যালয় থেকে শীর্ষ মাদক ব্যবসায়ীদের তালিকা পাঠানোর পর পুলিশ কয়েকদিন ধরপাকড় শুরু করে। এতে অনেক মাদক ব্যবসায়ী এলাকা ছেড়ে পালিয়ে যায়। তবে খোঁজ নিয়ে জানা গেছে, ঈদকে ঘিরে ব্যবসা জমিয়ে তুলতে এখন তারা আবার এলাকায় ফিরতে শুরু করেছে। এদের কেউ কেউ দালালের মাধ্যমে পুলিশকে কয়েক লাখ টাকা করে দিয়ে এলাকায় ফিরেছে বলেও অভিযোগ পাওয়া গেছে। ঢাকা থেকে পাঠানো তালিকায় নাম আছে, তিনি এলাকাতেও আছেন, অথচ তাকে ধরতে পারেনি পুলিশ। এমন কয়েকজন শীর্ষ মাদক ব্যবসায়ী হলেন- মাটিকাটা বাইপাস এলাকার সেতাবুর রহমান ওরফে বাবু, মাদারপুরের আবদুর রহিম ওরফে টিপু, শহিদুল ইসলাম ওরফে ভোদল, সেলিম, মহিষালবাড়ির মোহন, রেলবাজারের ইলিয়াস, চর কোদালকাটির শরিফুল ইসলাম, বুজরুকপাড়ার লোকমান, সাঁকোয়ানের লোকমান ও বারুইপাড়ার হেলাল। এদের মধ্যে কয়েক বছর আগেও সেলিম ছিলেন সবজি বিক্রেতা। মোহন ছিলেন গরুর রাখাল। দিনমজুরের কাজ করতেন ইলিয়াস, লোকমান, হেলাল এবং ওবায়দুল্লাহ। আর বাজারে ডিম সেদ্ধ করে বিক্রি করতেন শহিদুল ইসলাম ভোদল। কিন্তু মাদক ব্যবসার সুবাদে তারা এখন কোটি টাকার সম্পদের মালিক। ভোদলের বাবা মানুষের বাড়ি বাড়ি গিয়ে নকশি কাঁথা সেলাই করা সুতা বিক্রি করে সংসার চালাতেন। ভোদলও ভোদলের এখন একটি তিন তলা আলিশান বাড়ি, একটি মাইক্রোবাস, রাজশাহী শহরের নওদাপাড়ায় দামি প¬ট, চাঁপাইনবাবগঞ্জে পেয়ারা বাগান, আম বাগান এবং একসঙ্গে ৭১ বিঘা জমির মালিক তিনি। চর কোদালকাটির জেলেপাড়ার এক সময়ের নৌকার মাঝি হেলাল এখন তিন তলা একটি বাড়ি বানিয়েছেন বারুইপাড়ায়। রাজশাহী শহরের ভেতরেও কিনেছেন জমি। আছে কয়েক কোটি টাকার সম্পদ। তাদের ধরতে প্রধানমন্ত্রীর কার্যালয় থেকে নির্দেশ এলেও পুলিশকে ম্যানেজ করে তারা দিব্যি এলাকায় ঘুরছেন। তবে এমন অভিযোগ অস্বীকার করে ওসি বলেন,এলাকায় কেউ ফিরতেই পারেন। তার মানে এই নয়, পুলিশকে টাকা দিয়ে এলাকায় এসেছে। সমস্যা হলো- কারও নামে মামলা না থাকলে কিংবা কাউকে মাদকসহ আটক করা না গেলে তাকে আইনের আওতায় আনা যায় না। তারপরেও যারা এলাকায় আছে, তাদের দিকে পুলিশের নজরও আছে। টাকার বিনিময়ে মাদক ব্যবসায়ীদের ৩৪ ধারায় চালান দেয়ার অভিযোগের ব্যাপারে ওসি বলেন, আগের যে কোনো সময়ের তুলনায় অভিযান বেড়েছে। এতে ব্যবসাও কমেছে। ৩৪ ধারায় কোনো মাদক ব্যবসায়ীকে চালান দেওয়া হচ্ছে না। যাদের মধ্যে সন্দেহজনক আচরণ দেখা যাচ্ছে, কেবল তাদেরকেই এ ধারায় চালান দেওয়া হচ্ছে। কোনো টাকা-পয়সাও আদায় করা হচ্ছে না।
Comments Off on গোদাড়াড়ীতে পুলিশের রমরমা বাণিজ্যে সক্রিয় হেরোইন মাফিয়ারা
← মাওলানা ভাসানী বিজ্ঞান ও প্রযুক্তি বিশ্ববিদ্যালয়ে লাইফ সায়েন্স অনুষদের লক্ষ্য, উদ্দেশ্য ও উন্নয়ন পরিকল্পনা বিষয়ক কর্মশালা অনুষ্ঠিত
আর মাত্র ৩২ রান করলেই নতুন একটি কীর্তি গড়বেন সাকিব →
সাম্প্রতিক সংবাদ
ভাঙ্গুড়া পৌর কর্মকর্তা-কর্মচারীদের অর্ধ-দিবস কর্মবিরতি
চাটমোহর উপজেলার কান্দিপাড়া সরকারী প্রাথমিক বিদ্যালয়ে বৃক্ষ রোপন
কলাপাড়ায় জাতীয় মৎস্য সপ্তাহ উপলক্ষ্যে আলোচনা সভা ও চাষী সমাবেশ অনুষ্ঠিত
সঙ্গী কি কেবল যৌনতার টানেই বার বার আপনার কাছে আসে?
আপেলের বীজ যে এত বিষাক্ত জানতেন?
পাশ-ফেল নিয়ে না ভেবে শিক্ষার মান বাড়াতে নজর দিন: প্রধানমন্ত্রী
আদিতমারীতে অটোরিক্্রার ধাক্কায় শিশু নিহত
লালমনিরহাটে ৪ শিক্ষা প্রতিষ্ঠানের একজনও পাশ করেনি
৫৭ ধারা বাতিলের দাবীতে মানববন্ধন ও স্বারকলিপি পেশ
প্রধানমন্ত্রীর উদারত আহবানে লালমনিরহাটে শিক্ষা অধিদপ্তরের বৃক্ষরোপন
এএসপি মিজানকে শ্বাসরোধে হত্যা করে ছিনতাইকারীরা
শাহারিয়া হাসান শুভ’র ‘ভালোবাসার ভেলা’
ফরিদপুরে ইয়াবা ব্যবসায়ী আটক
আটঘরিয়ায় প্রাথমিক বিদ্যালয়ে বৃক্ষরোপন কর্মসূচী পালিত
বড়াইগ্রামে প্রাথমিক শিক্ষা বিভাগের উদ্যোগে বৃক্ষরোপণ অভিযান
রাজশাহী ও চলনবিলের সংবাদ
ভাঙ্গুড়া পৌর কর্মকর্তা-কর্মচারীদের অর্ধ-দিবস কর্মবিরতি
চাটমোহর উপজেলার কান্দিপাড়া সরকারী প্রাথমিক বিদ্যালয়ে বৃক্ষ রোপন
ফরিদপুরে ইয়াবা ব্যবসায়ী আটক
আটঘরিয়ায় প্রাথমিক বিদ্যালয়ে বৃক্ষরোপন কর্মসূচী পালিত
বড়াইগ্রামে প্রাথমিক শিক্ষা বিভাগের উদ্যোগে বৃক্ষরোপণ অভিযান
এইচএসসি-আলিম পরীক্ষা বড়াইগ্রাম অনার্স কলেজ উপজেলার শীর্ষে
বড়াইগ্রামে ১১ দফা দাবীতে বেসরকারী শিক্ষকদের মানববন্ধন ও বিক্ষোভ সমাবেশ
ধুনটে শিক্ষার্থীদের গাছ উপহার
লালপুরে জাতীয়করণের দাবিতে বেসরকারি শিক্ষক-কর্মচারীদের মানববন্ধন
গুরুদাসপুরে জিপিএ-৫ পেয়েছে ১৫ শিক্ষার্থী
ঈশ্বরদীতে প্রাথমিক বিদ্যালয়ে বৃক্ষ রোপণ কর্মসূচী
পাবনার বেড়ায় প্রতিবন্ধিকে ধর্ষনের অভিযোগে একজন আটক
তাড়াশে প্রাথমিক শিক্ষা অফিস ও সকল বিদ্যালয়ে বৃক্ষরোপণ
চাটমোহরে প্রাথমিক বিদ্যালয়ে বৃক্ষ রোপন কর্মসূচী পালন
সাঁথিয়ায় জমি বিক্রির টাকা নিয়ে ভাইয়ে ভাইয়ে মারামারি আহত-২ আটক -১

Top
প্রকাশক ও সম্পাদক                                                 প্রধান সম্পাদক                                                            সম্পাদকমন্ডলী
সরকার রুহুল আমীন                                                শাকিল ইফতেখার                                                       সহযোগী সম্পাদক: ইকবাল কবির রনজু
মোবাইল- ০১৭১১১১১৭৩৬                                                                                                                              নির্বাহী সম্পাদক: মোহাম্মদ জাহাঙ্গীর আলম
ইমেইল- rafishafin09@gmail.com
অনাবিল সংবাদ যোগাযোগ- হট লাইন : ০১৭১১১১১৭৩৬, ০১৭৩৩১০৯৪০৫, ০১৭৩০১৮৫৬১০, ০১৯১১২৪৬৪৭৭, ইমেইল: onabilnews@gmail.com,
প্রধান কার্যালয় : বালুচর মাঠ সংলগ্ন, চাটমোহর, পাবনা | ঢাকা অফিস : ১৬২ আরামবাগ (স্যাপিড প্রিন্টার্স, রয়েল একাডেমির গলি) মতিঝিল, ঢাকা-১০০০